[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 11.10.2007

COM(2007) 587 τελικό

2007/0206 (CNS)

Πρόταση

ΟΔΗΓΙΑΣ ΤΟΥ ΣΥΜΒΟΥΛΙΟΥ

για τη διάρθρωση και τους συντελεστές του ειδικού φόρου κατανάλωσης που εφαρμόζονται στα βιομηχανοποιημένα καπνά (Κωδικοποιημένη έκδοση)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Στα πλαίσια της «Ευρώπης των πολιτών» η Επιτροπή αποδίδει ιδιαίτερη σημασία στην απλούστευση και τη σαφήνεια του κοινοτικού δικαίου, ώστε τούτο να καταστεί περισσότερο προσιτό και κατανοητό για τον πολίτη, προσφέροντάς του, με τον τρόπο αυτό, νέες δυνατότητες και αναγνωρίζοντας τα συγκεκριμένα δικαιώματα που κάθε πολίτης είναι δυνατόν να απολαύει.

Ο στόχος αυτός, όμως, δεν μπορεί να επιτευχθεί εφόσον εξακολουθούν να υφίστανται πολυάριθμες διατάξεις οι οποίες, έχοντας επανειλημμένα τροποποιηθεί, συχνά δε κατ’ ουσιώδη τρόπο, βρίσκονται διασκορπισμένες, τόσο στην αρχική όσο και στις μεταγενέστερες τροποποιητικές πράξεις. Απαιτείται λοιπόν η διερεύνηση και σύγκριση μεγάλου αριθμού πράξεων για να προσδιορίζονται οι ισχύουσες διατάξεις.

Ως εκ τούτου, η σαφήνεια και η διαφάνεια του κοινοτικού δικαίου εξαρτώνται επίσης από την κωδικοποίηση των τροποποιημένων πράξεων.

2. Η Επιτροπή, με απόφαση της 1ης Απριλίου 1987[1] έδωσε εντολή στις υπηρεσίες της να προβαίνουν σε κωδικοποίηση των νομικών πράξεων το αργότερο μετά τη δέκατη τροποποίησή τους, τονίζοντας συγχρόνως ότι τούτο αποτελεί τον ελάχιστο κανόνα δεδομένου ότι, προς διασφάλιση της σαφούς και ορθής κατανόησης της κοινοτικής νομοθεσίας, οι διάφορες υπηρεσίες πρέπει να κωδικοποιούν με μεγαλύτερη συχνότητα τα κείμενα που εμπίπτουν στην αρμοδιότητά τους.

3. Τα συμπεράσματα της προεδρίας του Ευρωπαϊκού Συμβουλίου του Εδιμβούργου (Δεκέμβριος 1992) επιβεβαίωσαν τις επιτακτικές αυτές ανάγκες[2], τονίζοντας τη σημασία της κωδικοποίησης που παρέχει ασφάλεια δικαίου ως προς τον εφαρμοστέο νόμο σε ορισμένη χρονική στιγμή όσον αφορά συγκεκριμένο θέμα.

Η κωδικοποίηση πρέπει να πραγματοποιείται με πλήρη τήρηση της κανονικής νομοθετικής διαδικασίας της Κοινότητας.

Στο μέτρο που δεν μπορεί να γίνει καμία τροποποίηση επί της ουσίας των πράξεων που αποτελούν αντικείμενο της κωδικοποίησης, το Ευρωπαϊκό Κοινοβούλιο, το Συμβούλιο και η Επιτροπή συμφώνησαν, με τη διοργανική συμφωνία της 20ής Δεκεμβρίου 1994, ταχεία διαδικασία για την έγκριση των κωδικοποιούμενων πράξεων.

4. Σκοπός της παρούσας πρότασης είναι η κωδικοποίηση της οδηγίας 92/79/EOK του Συμβουλίου της 19ης Οκτωβρίου 1992, για την προσέγγιση των φόρων στα τσιγάρα, της οδηγίας 92/80/EOK του Συμβουλίου της 19ης Οκτωβρίου 1992, για την προσέγγιση των φόρων στα βιομηχανοποιημένα καπνά εκτός των τσιγάρων και της οδηγίας 95/59/ΕΚ της 27ης Νοεμβρίου 1995, περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασιών καπνών[3]. Η νέα οδηγία θα αντικαταστήσει τις διάφορες πράξεις που αποτελούν αντικείμενο της κωδικοποίησης[4]. Η παρούσα πρόταση σέβεται πλήρως την ουσία των κωδικοποιούμενων κειμένων και αρκείται απλώς στη συγκέντρωσή τους, επιφέροντας μόνο τις τυπικές τροποποιήσεις που απαιτούνται από την ίδια τη διαδικασία κωδικοποίησης.

5. Η πρόταση κωδικοποίησης καταρτίσθηκε με βάση προηγούμενη ενοποίηση του κειμένου, σε όλες τις επίσημες γλώσσες, της οδηγίας 92/79/ΕΟΚ, της οδηγίας 92/80/ΕΟΚ, της οδηγίας 95/59/ΕΚ και των τροποποιητικών τους πράξεων, που έγινε με το σύστημα πληροφορικής της Υπηρεσίας Επισήμων Εκδόσεων των Ευρωπαϊκών Κοινοτήτων. Στο μέτρο που τα άρθρα έλαβαν νέα αρίθμηση, η αντιστοιχία μεταξύ των παλαιών και των νέων αριθμών εμφαίνεται στον πίνακα του Παραρτήματος ΙΙ της κωδικοποιημένης οδηγίας.

2007/0206 (CNS)

Πρόταση

ê 92/79/ΕΟΚ, 92/80/ΕΟΚ, 95/59/ΕΚ (Προσαρμοσμένο)

ΟΔΗΓΙΑΣ ΤΟΥ ΣΥΜΒΟΥΛΙΟΥ

Ö για τη διάρθρωση και τους συντελεστές του ειδικού φόρου κατανάλωσης που εφαρμόζονται στα βιομηχανοποιημένα καπνά Õ

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο Ö 93 Õ,

την πρόταση της Επιτροπής,

τη γνώμη του Ευρωπαϊκού Κοινοβουλίου[5],

τη γνώμη της Οικονομικής και Κοινωνικής Επιτροπής[6],

Εκτιμώντας τα εξής:

ê

(1) Η οδηγία 92/79/EOK του Συμβουλίου της 19ης Οκτωβρίου 1992, για την προσέγγιση των φόρων στα τσιγάρα[7], η οδηγία 92/80/EOK του Συμβουλίου της 19ης Οκτωβρίου 1992, για την προσέγγιση των φόρων στα βιομηχανοποιημένα καπνά εκτός των τσιγάρων[8] και η οδηγία 95/59/ΕΚ της 27ης Νοεμβρίου 1995, περί των φόρων, πλην των φόρων κύκλου εργασιών, οι οποίοι επιβαρύνουν την κατανάλωση των επεξεργασιών καπνών[9], έχουν επανειλημμένα τροποποιηθεί[10] κατά τρόπο ουσιαστικό. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση των εν λόγω οδηγιών και η συγκέντρωσή τους σε ενιαία πράξη.

ê 95/59/ΕΚ αιτιολογική σκέψη (2) (Προσαρμοσμένο)

(2) Σκοπός της συνθήκης είναι η διατήρηση μιας οικονομικής ένωσης εντός της οποίας θα υπάρχει υγιής ανταγωνισμός και της οποίας τα χαρακτηριστικά θα είναι ανάλογα με εκείνα μιας Ö εγχώριας Õ αγοράς. Όσον αφορά τον τομέα των επεξεργασμένων καπνών, η πραγματοποίηση του σκοπού αυτού προϋποθέτει ότι η εφαρμογή στα κράτη μέλη φόρων που επιβαρύνουν την κατανάλωση των προϊόντων αυτού του τομέα δεν νοθεύει τους όρους ανταγωνισμού και δεν εμποδίζει την ελεύθερη κυκλοφορία τους εντός της Κοινότητας.

ê 95/59/ΕΚ αιτιολογική σκέψη (3) (Προσαρμοσμένο)

(3) Όσον αφορά τους ειδικούς φόρους κατανάλωσης καπνού, η εναρμόνιση της διάρθρωσης των φόρων αυτών πρέπει, ιδίως, να έχει ως αποτέλεσμα τη μη νόθευση του ανταγωνισμού μεταξύ των διαφόρων κατηγοριών Ö βιομηχανοποιημένων Õ καπνών που ανήκουν στην ίδια ομάδα εξ αιτίας της φορολογίας και την παράλληλη πραγματοποίηση του ανοίγματος των εθνικών αγορών των κρατών μελών.

ê 95/59/ΕΚ αιτιολογικές σκέψεις (8) και (9)

(4) Υφίστανται πολλά είδη επεξεργασίας καπνών, διαφορετικά ως εκ των χαρακτηριστικών και των χρήσεων για τις οποίες προορίζονται. Αυτά τα διάφορα είδη επεξεργασμένου καπνού πρέπει να καθορισθούν.

ê 95/59/ΕΚ αιτιολογική σκέψη (14)

(5) Προς το σκοπό ενιαίας φορολογίας θα πρέπει να θεωρούνται επίσης ως τσιγάρα και οι κύλινδροι καπνού που μπορούν να καπνίζονται ως έχουν με έναν απλό χειρισμό.

ê 95/59/ΕΚ αιτιολογική σκέψη (11)

(6) Θα πρέπει να εισαχθεί διάκριση μεταξύ του λεπτοκομμένου καπνού που προορίζεται για την κατασκευή χειροποίητων (στριφτών) σιγαρέτων και των λοιπών καπνών για κάπνισμα.

ê 95/59/ΕΚ αιτιολογική σκέψη (12)

(7) Θα πρέπει να διευκρινισθεί η έννοια του καπνοβιομηχάνου ως του φυσικού ή νομικού προσώπου που κατασκευάζει τα προϊόντα καπνού και καθορίζει τη μέγιστη τιμή λιανικής πώλησης σε κάθε κράτος μέλος όπου προορίζονται να διατεθούν στην κατανάλωση.

ê 95/59/ΕΚ αιτιολογική σκέψη (4)

(8) Η διάρθρωση του ειδικού φόρου κατανάλωσης σιγαρέτων πρέπει να περιλαμβάνει, πέρα από ένα πάγιο στοιχείο καθοριζόμενο ανά μονάδα προϊόντος, και ένα αναλογικό στοιχείο, βασιζόμενο επί λιανικής τιμής πωλήσεως, στην οποία συμπεριλαμβάνονται όλοι οι φόροι. Επειδή ο φόρος κύκλου εργασιών επί των σιγαρέτων έχει το αυτό αποτέλεσμα με έναν αναλογικό φόρο, πρέπει τούτο να ληφθεί υπόψη για τον καθορισμό της σχέσης μεταξύ του πάγιου στοιχείου του ειδικού φόρου κατανάλωσης και της συνολικής φορολογικής επιβάρυνσης.

ê 92/80/ΕΟΚ αιτιολογική σκέψη (4)

(9) Πρέπει να θεσπιστεί εναρμονισμένη φορολογική επιβάρυνση για όλα τα προϊόντα που εμπίπτουν στην ίδια ομάδα βιομηχανοποιημένων καπνών.

ê 92/80/ΕΟΚ αιτιολογική σκέψη (5)

(10) Ο καθορισμός συνολικού ελάχιστου ειδικού φόρου κατανάλωσης εκφρασμένου σε ποσοστό ή σε ποσό ανά χιλιόγραμμο ή ανά αριθμό τεμαχίων είναι ο καταλληλότερος για την υλοποίηση της εσωτερικής αγοράς.

ê 2002/10/ΕΚ αιτιολογική σκέψη (6) και 95/59/ΕΚ αιτιολογική σκέψη (10) (Προσαρμοσμένο)

(11) Μια μεγαλύτερη σύγκλιση μεταξύ των φορολογικών συντελεστών τους οποίους εφαρμόζουν τα κράτη μέλη θα βοηθούσε στη μείωση της φοροδιαφυγής και του λαθρεμπορίου στην Κοινότητα. Η καθιέρωση ελάχιστου πάγιου ποσού σε ευρώ επιπλέον της ελάχιστης επίπτωσης του ελάχιστου ειδικού φόρου κατανάλωσης ύψους 57 % της τιμής λιανικής πώλησης των τσιγάρων της πλέον ζητούμενης κατηγορίας τιμών, θα διασφαλίσει ότι στα τσιγάρα αυτά επιβάλλεται ένα ελάχιστο επίπεδο ειδικών φόρων κατανάλωσης. Ö Για οικονομικούς λόγους ορισμένα κράτη μέλη πρέπει να προβλέπουν μεταβατικές παρεκκλίσεις από την εισαγωγή ενός τέτοιου πάγιου ποσού. Õ

ê 92/79/ΕΟΚ αιτιολογική σκέψη (5)

(12) Θα πρέπει να παρασχεθεί στην Πορτογαλική Δημοκρατία η δυνατότητα ενός μειωμένου συντελεστή για τα τσιγάρα που κατασκευάζονται από μικροπαραγωγούς και καταναλώνονται στις απόμακρες περιοχές των Αζορών και της Μαδέρας.

ê 2002/10/ΕΚ αιτιολογική σκέψη (7)

(13) Η συνθήκη επιβάλλει κατά τον καθορισμό και την εφαρμογή όλων των πολιτικών και δράσεων της Κοινότητας να εξασφαλίζεται υψηλού επιπέδου προστασία της ανθρώπινης υγείας. Τα τσιγάρα, και ο λεπτοκομμένος καπνός που προορίζεται για στρίψιμο τσιγάρων, βλάπτουν και τα δύο την υγεία του καταναλωτή. Το επίπεδο φορολόγησης αποτελεί μείζονος σημασίας παράγοντα της τιμής των προϊόντων του καπνού, η οποία με τη σειρά της επηρεάζει τις καπνιστικές συνήθειες των καταναλωτών. Για το λόγο αυτό, είναι ανάγκη οι ελάχιστοι συντελεστές για το λεπτοκομμένο καπνό για στρίψιμο τσιγάρου να προσεγγίσουν σταδιακά τον ελάχιστο συντελεστή για τα τσιγάρα.

ê 95/59/ΕΚ αιτιολογική σκέψη (7)

(14) Οι απαιτήσεις του ανταγωνισμού προϋποθέτουν ένα σύστημα ελευθέρως διαμορφουμένων τιμών για όλες τις ομάδες επεξεργασίας καπνών.

ê 95/59/ΕΚ αιτιολογική σκέψη (13) (Προσαρμοσμένο)

(15) Δεδομένου ότι η πλειοψηφία των κρατών μελών προβαίνει σε απαλλαγές ή σε επιστροφές ειδικών φόρων κατανάλωσης για ορισμένα Ö βιομηχανοποιημένα Õ καπνά ανάλογα με τη χρήση τους, θα πρέπει να καθοριστούν στην παρούσα οδηγία οι απαλλαγές ή επιστροφές για ειδικές χρήσεις.

ê 92/80/ΕΟΚ αιτιολογική σκέψη (7)

(16) Πρέπει να θεσπιστεί διαδικασία για την περιοδική εξέταση των συντελεστών ή ποσών που προβλέπει η παρούσα οδηγία, με βάση έκθεση της Επιτροπής που θα συνεκτιμά όλα τα σχετικά στοιχεία.

ê

(17) Η παρούσα οδηγία δεν θίγει τις υποχρεώσεις των κρατών μελών όσον αφορά στις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο Παράρτημα Ι, Μέρος B,

ê 95/59/ΕΚ (Προσαρμοσμένο)

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Κεφάλαιο 1 Αντικείμενο

Άρθρο 1

Η παρούσα οδηγία καθορίζει τις γενικές αρχές της εναρμόνισης Ö της Õ διάρθρωσης Ö και των συντελεστών Õ του ειδικού φόρου κατανάλωσης, στον οποίο τα κράτη μέλη υποβάλλουν τα Ö βιομηχανοποιημένα Õ καπνά.

Κεφάλαιο 2Ορισμοί

ê 95/59/ΕΚ Άρθ. 2 (Προσαρμοσμένο)

Άρθρο 2

1. Ö Για τους σκοπούς της παρούσας οδηγίας Õ ως Ö βιομηχανοποιημένα Õ καπνά Ö νοούνται Õ :

α) τα τσιγάρα·

β) τα πούρα και τα πουράκια σιγαρίλος·

γ) καπνός καπνίσματος:

i) ο λεπτοκομμένος καπνός που προορίζεται για την κατασκευή χειροποίητων (στριφτών) τσιγάρων,

ii) άλλα καπνά για κάπνισμα.

ê 95/59/ΕΚ Άρθ. 7 παρ. 2 (Προσαρμοσμένο)

2. Εξομοιώνονται με τα τσιγάρα και με τον καπνό για κάπνισμα τα προϊόντα τα αποτελούμενα αποκλειστικώς ή μερικώς από ουσίες άλλες πλην του καπνού, αλλά τα οποία ανταποκρίνονται στα λοιπά κριτήρια του άρθρου 3 ή του άρθρου 5, παράγραφος 1.

Κατά παρέκκλιση του πρώτου εδαφίου, τα προϊόντα που δεν περιέχουν καπνό δεν θεωρούνται ως Ö βιομηχανοποιημένος Õ καπνός εφόσον προορίζονται αποκλειστικώς για ιατρική χρήση.

ê 95/59/ΕΚ Άρθ. 2 παρ. 3

3. Χωρίς να θίγονται οι ισχύουσες κοινοτικές διατάξεις, οι αναφερόμενοι στην παράγραφο 2 του παρόντος άρθρου και στα άρθρα 3 ,4 και 5 ορισμοί δεν προδικάζουν τον καθορισμό των φορολογικών συστημάτων ή των επιπέδων φορολογίας για τις διάφορες ομάδες προϊόντων που αναφέρονται στους ορισμούς αυτούς.

ê 95/59/ΕΚ Άρθ. 4 (Προσαρμοσμένο)

Άρθρο 3

1. Ö Για τους σκοπούς της παρούσας οδηγίας Õ ως τσιγάρα Ö νοούνται Õ :

α) οι κύλινδροι καπνού που μπορούν να καπνίζονται ως έχουν και οι οποίοι δεν είναι πούρα ή Ö πουράκια Õ κατά την έννοια του άρθρου 4, παράγραφος 1·

β) οι κύλινδροι καπνού οι οποίοι με απλό μη βιομηχανικό χειρισμό γλιστρούν μέσα σε σωλήνες τσιγάρων

γ) οι κύλινδροι καπνού οι οποίοι με απλό μη βιομηχανικό χειρισμό περιτυλίγονται σε τσιγαρόχαρτα.

2. Ένας κύλινδρος, όπως αναφέρεται στην παράγραφο 1, θεωρείται, για τους σκοπούς εφαρμογής του ειδικού φόρου κατανάλωσης, ότι αποτελεί δύο τσιγάρα όταν το μήκος του, μη συμπεριλαμβανομένων φίλτρου και απολήξεως, είναι μεγαλύτερο των 9 εκατοστόμετρων χωρίς να υπερβαίνει τα 18 εκατοστόμετρα, ότι αποτελεί τρία τσιγάρα όταν το μήκος του, μη συμπεριλαμβανομένων του φίλτρου και της απολήξεως, είναι μεγαλύτερο των 18 εκατοστόμετρων χωρίς να υπερβαίνει τα 27 εκατοστόμετρα και ούτω καθ' εξής.

ê 95/59/ΕΚ Άρθ. 3 (Προσαρμοσμένο)

Άρθρο 4

1. Ö Για τους σκοπούς της παρούσας οδηγίας Õ θεωρούνται πούρα ή Ö πουράκια Õ, αν είναι δυνατό να καπνίζονται ως έχουν:

α) οι κύλινδροι καπνού που αποτελούνται από φυσικό καπνό·

β) οι κύλινδροι καπνού που είναι εφοδιασμένοι με εξωτερικό περιτύλιγμα από φυσικό καπνό·

ê 2002/10/ΕΚ Αρθ. 3, σημ. 1

è1 Διορθωτικό 2002/10/ΕΚ (EE L 168 της 27.6.2002, σ. 59)

γ) κύλινδροι καπνού με κοπανισμένο μείγμα καπνού και με εξωτερικό περιτύλιγμα στο σύνηθες χρώμα του πούρου που καλύπτει πλήρως το προϊόν και όπου χρειάζεται και το φίλτρο è1 , εκτός από το ακροστόμιο καλαμάκι, όσον αφορά τα πούρα με ακροστόμιο καλαμάκι, και ένα υποπερίβλημα, και τα δύο από ανασυσταθέντα καπνό, ç όπου το βάρος της μονάδας, μη περιλαμβανομένου του φίλτρου ή του τμήματος που εισέρχεται στο στόμα, δεν είναι μικρότερο από 1,2g και όπου το περιτύλιγμα προσαρμόζεται σε σπειροειδές σχήμα με οξεία γωνία τουλάχιστον 30o στον άξονα κατά μήκος του πούρου·

δ) κύλινδροι καπνού με κοπανισμένο μείγμα καπνού και με εξωτερικό περιτύλιγμα στο σύνηθες χρώμα του πούρου, από ανασυσταθέντα καπνό, που καλύπτει πλήρως το προϊόν και όπου χρειάζεται και το φίλτρο, εκτός από το ακροστόμιο καλαμάκι όσον αφορά τα πούρα με ακροστόμιο καλαμάκι, όπου το βάρος της μονάδας, μη περιλαμβανομένου του φίλτρου ή του τμήματος που εισέρχεται στο στόμα, δεν είναι μικρότερο από 2,3g και όπου η περίμετρος σε πάνω από το ένα τρίτο τουλάχιστον του μήκους δεν είναι μικρότερη από 34 mm.

ê 95/59/ΕΚ Άρθ. 7 παρ. 1 (Προσαρμοσμένο)

2. Εξομοιούνται με πούρα και Ö πουράκια Õ τα προϊόντα που αποτελούνται μερικώς από άλλες ουσίες πλην του καπνού, αλλά ανταποκρίνονται στα λοιπά κριτήρια της παραγράφου 1, υπό την προϋπόθεση ότι τα προϊόντα αυτά φέρουν:

α) περίβλημα από φυσικό καπνό·

β) περίβλημα και υποπερίβλημα από καπνό και τα δύο από ανακατεργασμένο καπνό·

γ) περίβλημα από ανακατεργασμένο καπνό.

ê 95/59/ΕΚ Άρθ. 5 (Προσαρμοσμένο)

Άρθρο 5

1. Ö Για τους σκοπούς της παρούσας οδηγίας Õ ως καπνός καπνίσματος Ö νοείται Õ :

α) ο κομμένος ή κατ' άλλο τρόπο τεμαχισμένος καπνός, σε ορμαθό ή συμπιεσμένος σε πλάκες, ο οποίος μπορεί να καπνισθεί χωρίς να υποστεί μεταγενέστερη μεταποίηση·

β) τα συσκευασμένα για λιανική πώληση υπολείμματα καπνού, τα οποία δεν εμπίπτουν στο άρθρο 5 και στο άρθρο 4 και τα οποία μπορούν να καπνισθούν.

ê 95/59/ΕΚ Άρθ. 6 (Προσαρμοσμένο)

2. Ως λεπτοκομμένος καπνός που προορίζεται για την κατασκευή χειροποίητων (στριφτών) σιγαρέτων θεωρείται ο καπνός καπνίσματος στον οποίο περισσότερο από 25 % του βάρους των σωματιδίων καπνού έχει πλάτος κοπής μικρότερο από ένα χιλιοστόμετρο.

Επιπλέον, τα κράτη μέλη μπορούν να θεωρούν ως λεπτοκομμένο καπνό που προορίζεται για την κατασκευή χειροποίητων (στριφτών) σιγαρέτων τον καπνό καπνίσματος στον οποίο περισσότερο από 25 % του βάρους των σωματιδίων καπνού έχει πλάτος κοπής μεγαλύτερο από ένα χιλιοστόμετρο και ο οποίος πωλήθηκε ή προορίζεται να πωληθεί για την κατασκευή χειροποίητων σιγαρέτων.

ê 95/59/ΕΚ Άρθ. 9 παρ. 1 πρώτο εδάφιο (Προσαρμοσμένο)

Άρθρο 6

Ως καπνοβιομήχανος θεωρείται το φυσικό ή νομικό πρόσωπο που είναι εγκατεστημένο στην Κοινότητα και μεταποιεί τον καπνό σε προϊόντα Ö βιομηχανοποιημένα Õ για λιανική πώληση.

Κεφάλαιο 3Διατάξεις εφαρμοστέες στα τσιγάρα

ê 92/79/ΕΟΚ Άρθ. 1 (Προσαρμοσμένο)

Άρθρο 7

1. Τα κράτη μέλη επιβάλλουν στα τσιγάρα ελάχιστους φόρους κατανάλωσης σύμφωνα με τους κανόνες που προβλέπονται στο παρόν κεφάλαιο.

2. Η παράγραφος 1 εφαρμόζεται για τους φόρους οι οποίοι, σύμφωνα με το παρόν κεφάλαιο, επιβάλλονται στα τσιγάρα και περιλαμβάνουν:

α) πάγιο ειδικό φόρο κατανάλωσης ανά μονάδα προϊόντος·

β) αναλογικό ειδικό φόρο κατανάλωσης που υπολογίζεται επί της ανώτατης τιμής λιανικής πώλησης·

γ) φόρο προστιθέμενης αξίας (ΦΠΑ) ανάλογο προς την τιμή λιανικής πώλησης.

ê 95/59/ΕΚ Άρθ. 8

Άρθρο 8

1. Σε κάθε κράτος μέλος, τα τσιγάρα κοινοτικής κατασκευής και τα τσιγάρα που εισάγονται από τρίτες χώρες υποβάλλονται σε ένα αναλογικό φόρο καπνού υπολογισμένο επί της μέγιστης τιμής λιανικής πωλήσεως, συμπεριλαμβανομένων των δασμών, καθώς επίσης και σε ένα πάγιο φόρο καπνού υπολογιζόμενο ανά μονάδα προϊόντος.

ê 95/59/ΕΚ Άρθ. 16 παρ. 4

Κατά παρέκκλιση από το πρώτο εδάφιο, κάθε κράτος μέλος δύναται να εξαιρέσει τους εισαγωγικούς δασμούς από τη βάση υπολογισμού του αναλογικού φόρου κατανάλωσης του επιβαλλομένου επί των τσιγάρων.

ê 95/59/ΕΚ Άρθ. 8 (Προσαρμοσμένο)

2. Ο συντελεστής του αναλογικού φόρου καπνού και το ποσό του παγίου φόρου καπνού πρέπει να είναι οι αυτοί για όλα τα σιγαρέτα.

3. Στο τελικό στάδιο της δομικής εναρμονίσεως καθιερώνεται σε όλα τα κράτη μέλη η αυτή σχέση μεταξύ του παγίου φόρου κατανάλωσης και του ποσού του αναλογικού φόρου κατανάλωσης και του φόρου κύκλου εργασιών επί των τσιγάρων, ούτως ώστε η κλιμάκωση των λιανικών τιμών πωλήσεων να αντανακλά σωστά τη διαφορά των τιμών πώλησης των κατασκευαστών.

ê 2002/10/ΕΚ Αρθ. 1, σημ. 1 (Προσαρμοσμένο)

Άρθρο 9

1. Κάθε κράτος μέλος επιβάλλει συνολικό ελάχιστο ειδικό φόρο κατανάλωσης Ö συμπεριλαμβανομένου Õ παγίου και αναλογικού ειδικού φόρου κατανάλωσης εξαιρουμένου του ΦΠΑ , η επίπτωση του οποίου καθορίζεται στο 57 % της τιμής λιανικής πώλησης συμπεριλαμβανομένων όλων των φόρων.

Ö Ο συνολικός ελάχιστος ειδικός φόρος κατανάλωσης Õ ανέρχεται σε 60 ευρώ τουλάχιστον ανά 1000 τσιγάρα για τα τσιγάρα της πλέον ζητούμενης κατηγορίας τιμών.

2. Τα κράτη μέλη που επιβάλλουν συνολικό ελάχιστο ειδικό φόρο κατανάλωσης τουλάχιστον 101 ευρώ ανά 1000 τσιγάρα για τα τσιγάρα της πλέον ζητούμενης κατηγορίας τιμών, δεν χρειάζεται να πληρούν την προϋπόθεση για την ελάχιστη επίπτωση του 57 %.

3. Ο συνολικός ελάχιστος ειδικός φόρος κατανάλωσης στα τσιγάρα καθορίζεται βάσει των τσιγάρων της πλέον ζητούμενης κατηγορίας τιμών σύμφωνα με τα στοιχεία που συγκεντρώνονται την 1η Ιανουαρίου κάθε έτους.

ê 1999/81/ΕΚ Αρθ. 1, σημ. 1

Άρθρο 10

1. Όταν σε ένα κράτος μέλος μεταβληθεί η λιανική τιμή των τσιγάρων που ανήκουν στην πλέον ζητούμενη κατηγορία τιμής, με αποτέλεσμα τη μείωση της επίπτωσης του συνολικού ελάχιστου ειδικού φόρου κατανάλωσης κάτω από το επίπεδο που καθορίζεται στο άρθρο 9 παράγραφος 1, το εν λόγω κράτος μέλος δύναται να μην προσαρμόσει την επίπτωση του συνολικού ελάχιστου ειδικού φόρου κατανάλωσης μέχρι το αργότερο την 1η Ιανουαρίου του δεύτερου έτους που έπεται αυτού της μεταβολής.

2. Όταν ένα κράτος μέλος τροποποιήσει το συντελεστή του φόρου προστιθέμενης αξίας που ισχύει για τα τσιγάρα, μπορεί να μειώσει την επίπτωση του συνολικού ελάχιστου ειδικού φόρου κατανάλωσης μέχρις ποσού το οποίο, εκφραζόμενο ως ποσοστό της λιανικής τιμής, ισούται με την επίπτωση της αύξησης του συντελεστή του φόρου προστιθέμενης αξίας, επίσης εκφραζόμενης ως ποσοστό της λιανικής τιμής, ακόμη και εάν η προσαρμογή αυτή έχει ως αποτέλεσμα τη μείωση της επίπτωσης τον συνολικού ελάχιστου ειδικού φόρου κατανάλωσης κάτω από το επίπεδο το οριζόμενο στο άρθρο 9.

3. Εάν, σύμφωνα με την παράγραφο 2, ένα κράτος μέλος έχει μειώσει την επίπτωση του συνολικού ελάχιστου ειδικού φόρου κατανάλωσης σε επίπεδο κατώτερο από το οριζόμενο στο άρθρο 9 παράγραφος 1, αυξάνει την επίπτωση προκειμένου να επιτύχει τουλάχιστον το επίπεδο αυτό το αργότερο μέχρι την 1η Ιανουαρίου του δεύτερου έτους που έπεται αυτού κατά τη διάρκεια του οποίου πραγματοποιήθηκε η μείωση.

ê 95/59/ΕΚ Άρθ. 16 (Προσαρμοσμένο)

Άρθρο 11

1. Το ποσό του ειδικού φόρου καταν άλωσης τσιγάρων καθορίζεται για πρώτη φορά δι' αναγωγής στα τσιγάρα της περισσότερο ζητούμενης κατηγορίας, σύμφωνα με τα στοιχεία τα γνωστά κατά την 1η Ιανουαρίου κάθε έτους.

2. Το πάγιο στοιχείο του ειδικού φόρου κατανάλωσης δεν δύναται να είναι κατώτερο του 5 % ούτε ανώτερο του 55 % ποσού της συνολικής επιβάρυνσης, που προκύπτει από το άθροισμα του αναλογικού φόρου κατανάλωσης, του πάγιου φόρου κατανάλωσης και του φόρου κύκλου εργασιών, των επιβαλλομένων επί των σιγαρέτων αυτών.

ê 1999/81/ΕΚ Αρθ. 3, σημ. 2 στοιχ. α)

3. Κατά παρέκκλιση της παραγράφου 2, εφόσον, μεταβληθεί η λιανική τιμή των τσιγάρων που ανήκουν στην πλέον ζητούμενη κατηγορία τιμής σε ένα κράτος μέλος με αποτέλεσμα το πάγιο στοιχείο του ειδικού φόρου κατανάλωσης, εκφρασμένο ως ποσοστό της συνολικής φορολογικής επιβάρυνσης, να είναι μικρότερο του 5 % ή μεγαλύτερο του 55 % της συνολικής φορολογικής επιβάρυνσης, το οικείο κράτος μέλος δύναται να μην προσαρμόσει το ποσό του πάγιου στοιχείου του ειδικού φόρου κατανάλωσης το αργότερο μέχρι την 1η Ιανουαρίου του δεύτερου έτους που έπεται αυτού κατά τη διάρκεια του οποίου πραγματοποιήθηκε η μεταβολή.

ê 95/59/ΕΚ (Προσαρμοσμένο)

è1 1999/81/ΕΚ Αρθ. 3, σημ. 2 στοιχ. β)

4. è1 Εάν ο ειδικός φόρος κατανάλωσης που επιβάλλεται ç στην κατηγορία τιμής, που αναφέρεται στην παράγραφο 1 τροποποιηθεί, το ποσό του πάγιου φόρου κατανάλωσης καθορίζεται δι' αναφοράς προς τη νέα συνολική φορολογική επιβάρυνση των τσιγάρων που αναφέρονται στην παράγραφο 1.

ê 2002/10/ΕΚ Αρθ. 3, σημ. 2

5. Τα κράτη μέλη μπορούν να επιβάλλουν έναν ελάχιστο ειδικό φόρο κατανάλωσης στα τσιγάρα που πωλούνται σε τιμή μικρότερη από την τιμή λιανικής πώλησης των τσιγάρων της πλέον ζητούμενης κατηγορίας τιμών, υπό τον όρο ότι αυτός ο ειδικός φόρος κατανάλωσης δεν υπερβαίνει το ποσό του ειδικού φόρου κατανάλωσης που επιβάλλεται στα τσιγάρα της πλέον ζητούμενης κατηγορίας τιμών.

ê 92/79/ΕΟΚ Άρθ. 3 (Προσαρμοσμένο)

Άρθρο 12

1. Η Πορτογαλική Δημοκρατία μπορεί να εφαρμόζει στα τσιγάρα που καταναλίσκονται στις απομακρυσμένες περιοχές της Μαδέρας και των Αζορών και τα οποία παρασκευάζονται από μικροπαραγωγούς, κανείς από τους οποίους δεν παράγει περισσότερους από 500 τόνους ετησίως, συντελεστή μέχρι 50 % κατώτερο από τον συντελεστή που ορίζεται στο άρθρο 9.

ê 2003/117/ΕΚ Άρθ. 1

2. Κατά παρέκκλιση από το άρθρο 9, η Γαλλική Δημοκρατία μπορεί να συνεχίσει να εφαρμόζει, από την 1η Ιανουαρίου 2003 μέχρι τις 31 Δεκεμβρίου 2009, μειωμένο συντελεστή ειδικού φόρου κατανάλωσης στα τσιγάρα που διατίθενται προς κατανάλωση στην Κορσική. Η εφαρμογή του εν λόγω συντελεστή περιορίζεται σε μια ετήσια ποσόστωση 1 200 τόνων.

Για την περίοδο από την 1η Ιανουαρίου 2003 μέχρι τις 31 Δεκεμβρίου 2007, ο μειωμένος συντελεστής πρέπει να αντιστοιχεί τουλάχιστον στο 35 % της τιμής των τσιγάρων που ανήκουν στη δημοφιλέστερη κατηγορία τιμών στην Κορσική.

Για την περίοδο από την 1η Ιανουαρίου 2008 μέχρι τις 31 Δεκεμβρίου 2009, ο μειωμένος συντελεστής πρέπει να αντιστοιχεί τουλάχιστον στο 44 % της τιμής των τσιγάρων που ανήκουν στη δημοφιλέστερη κατηγορία τιμών στην Κορσική.

Κεφάλαιο 4 Διατάξεις εφαρμοστέες τον βιομηχανοποιημένο καπνό εκτός των τσιγάρων

ê 92/80/ΕΟΚ Άρθ. 1 (Προσαρμοσμένο)

Άρθρο 13

Τα ακόλουθα είδη βιομηχανοποιημένων καπνών που κατασκευάζονται στην Κοινότητα ή εισάγονται από τρίτες χώρες υποβάλλονται στα κράτη μέλη σε ελάχιστο ειδικό φόρο κατανάλωσης που ορίζεται στο άρθρο 14:

α) πούρα και Ö πουράκια Õ·

β) λεπτοκομμένος καπνός για την κατασκευή χειροποίητων (στριφτών) τσιγάρων·

γ) άλλα καπνά για κάπνισμα.

ê 92/80/ΕΟΚ Άρθ. 3

Άρθρο 14

ê 1999/81/ΕΚ Αρθ. 2, σημ. 1 στοιχ. α)

1. Τα κράτη μέλη εφαρμόζουν ειδικό φόρο κατανάλωσης ο οποίος μπορεί να είναι:

α) είτε αναλογικός, υπολογιζόμενος στην ανώτατη τιμή λιανικής πώλησης κάθε προϊόντος που ορίζεται ελεύθερα από τους κατασκευαστές που είναι εγκατεστημένοι στην Κοινότητα και από τους εισαγωγείς από τρίτες χώρες, σύμφωνα με το άρθρο 15 ·

β) είτε πάγιος, εκφραζόμενος σε ποσό ανά χιλιόγραμμο ή εναλλακτικά ανά αριθμό τεμαχίων για τα πούρα και τα πουράκια·

γ) είτε μεικτός, ο οποίος περιλαμβάνει ένα στοιχείο αναλογικό και ένα πάγιο στοιχείο.

Τα κράτη μέλη δύνανται να ορίσουν ελάχιστο ποσό ειδικού φόρου κατανάλωσης, εφόσον ο ειδικός φόρος κατανάλωσης εκφράζεται είτε αναλογικά είτε μεικτά.

2. Ο συνολικός ειδικός φόρος κατανάλωσης, εκφραζόμενος ως ποσοστό, ή ανά χιλιόγραμμο, ή ανά αριθμό τεμαχίων, θα είναι τουλάχιστον ίσος είτε προς τους συντελεστές είτε προς τα ελάχιστα ποσά που ορίζονται:

ê 2002/10/ΕΚ Αρθ. 2, σημ. 1

α) όσον αφορά τα πούρα και τα πουράκια: στο 5 % της τιμής λιανικής πώλησης, όλων των φόρων συμπεριλαμβανομένων, ή σε 11 ευρώ ανά 1000 τεμάχια ή ανά χιλιόγραμμο,

β) όσον αφορά το λεπτοκομμένο καπνό που προορίζεται για στρίψιμο τσιγάρων (στριφτά τσιγάρα): στο 36 % της τιμής λιανικής πώλησης, συμπεριλαμβανομένων όλων των φόρων, ή σε 32 ευρώ ανά χιλιόγραμμο,

γ) όσον αφορά άλλα καπνά για κάπνισμα: στο 20 % της τιμής λιανικής πώλησης, συμπεριλαμβανομένων όλων των φόρων, ή σε 20 ευρώ ανά χιλιόγραμμο.

ê 92/80/ΕΟΚ Άρθ. 3 παρ. 2 και 3 (Προσαρμοσμένο)

3. Ο συντελεστές ή τα ποσά των παραγράφων 1 και 2 ισχύουν για όλα τα προϊόντα που ανήκουν στο σχετικό είδος βιομηχανοποιημένων καπνών, χωρίς να γίνεται διάκριση μεταξύ των προϊόντων του αυτού είδους ως προς την ποιότητα, την εμφάνιση, την καταγωγή τους, τα χρησιμοποιούμενα υλικά, τα χαρακτηριστικά των επιχειρήσεων ή οποιοδήποτε άλλο κριτήριο.

ê 2003/117/ΕΚ Άρθ. 2

4. Κατά παρέκκλιση από τις παραγράφους 1 και 2, η Γαλλική Δημοκρατία μπορεί να συνεχίσει να εφαρμόζει, από την 1η Ιανουαρίου 2003 μέχρι τις 31 Δεκεμβρίου 2009, μειωμένο συντελεστή ειδικού φόρου κατανάλωσης στα βιομηχανοποιημένα καπνά εκτός των τσιγάρων, τα οποία διατίθενται προς κατανάλωση στην Κορσική.

Ο εν λόγω συντελεστής καθορίζεται ως εξής:

α) για τα πούρα και τα πουράκια, πρέπει να αντιστοιχεί τουλάχιστον στο 10 % της τιμής λιανικής πώλησης, όλων των φόρων συμπεριλαμβανομένων, που εφαρμόζεται στην Κορσική·

β) για το λεπτοκομμένο καπνό που προορίζεται για την κατασκευή χειροποίητων (στριφτών) τσιγάρων, πρέπει να αντιστοιχεί τουλάχιστον στο 25 % της τιμής λιανικής πώλησης, όλων των φόρων συμπεριλαμβανομένων, που εφαρμόζεται στην Κορσική·

γ) για τα άλλα καπνά για κάπνισμα, πρέπει να αντιστοιχεί τουλάχιστον στο 22 % της τιμής λιανικής πώλησης, όλων των φόρων συμπεριλαμβανομένων, που εφαρμόζεται στην Κορσική.

ê 95/59/ΕΚ Άρθ. 9 (Προσαρμοσμένο)

Κεφάλαιο 5 Διάθεση στην κατανάλωση του βιομηχανοποιημένου καπνού

Άρθρο 15

1. Οι καπνοβιομήχανοι ή, κατά περίπτωση, οι αντιπρόσωποι ή εντολοδόχοι τους στην Κοινότητα καθώς και οι εισαγωγείς από τρίτες χώρες καθορίζουν ελεύθερα τις ανώτερες τιμές λιανικής πώλησης κάθε προϊόντος σε κάθε κράτος μέλος στο οποίο προορίζεται να διατεθεί στην κατανάλωση.

Η διάταξη του πρώτου εδαφίου δεν εμποδίζει την εφαρμογή των εθνικών νομοθεσιών όσον αφορά τον έλεγχο των τιμών ή την τήρηση των επιβαλλόμενων τιμών, εφόσον οι νομοθεσίες αυτές δεν αντιβαίνουν προς την κοινοτική νομοθεσία.

2. Προκειμένου να διευκολυνθεί η είσπραξη του ειδικού φόρου κατανάλωσης, τα κράτη μέλη δύνανται να καθορίσουν μια κλίμακα τιμών λιανικής πώλησης ανά ομάδα Ö βιομηχανοποιημένων Õ καπνών, υπό τον όρο ότι κάθε κλίμακα θα είναι αρκετά εκτεταμένη και διαφοροποιημένη, ώστε να ανταποκρίνεται πραγματικά στην ποικιλία των κοινοτικών προϊόντων.

Κάθε κλίμακα ισχύει για όλα τα προϊόντα που ανήκουν στην οικεία ομάδα βιομηχανοποιημένων καπνών χωρίς διάκριση, βασιζόμενη στην ποιότητα, την εμφάνιση, την καταγωγή των προϊόντων ή των υλικών που χρησιμοποιήθηκαν, των χαρακτηριστικών των επιχειρήσεων ή οποιοδήποτε άλλο κριτήριο.

ê 95/59/ΕΚ Άρθ. 10 (Προσαρμοσμένο)

Άρθρο 16

1. Οι τρόποι είσπραξης του ειδικού φόρου καταναλώσεως εναρμονίζονται το αργότερο στο τελικό στάδιο Ö της δομικής εναρμόνισης Õ. Κατά τη διάρκεια των προηγουμένων σταδίων, ο ειδικός φόρος κατανάλωσης εισπράττεται, κατ' αρχήν, με φορολογικά επισήματα. Τα κράτη μέλη, αν εισπράττουν τον ειδικό φόρο κατανάλωσης με φορολογικά επισήματα, είναι υποχρεωμένα να θέτουν τα επισήματα αυτά στη διάθεση των καπνοβιομηχάνων και των εμπόρων των λοιπών κρατών μελών. Εάν εισπράττουν τον ειδικό φόρο κατανάλωσης με άλλους τρόπους, τα κράτη μέλη μεριμνούν ώστε κανένα διοικητικό ή τεχνικό εμπόδιο να μην επηρεάζει τις συναλλαγές μεταξύ των κρατών μελών, εξ αυτού του λόγου.

2. Οι εισαγωγείς και οι καπνοβιομήχανοι επεξεργασμένων καπνών υπόκεινται στο καθεστώς που αναφέρεται στην παράγραφο 1 όσον αφορά τους τρόπους είσπραξης και πληρωμής του ειδικού φόρου κατανάλωσης.

ê 95/59/ΕΚ Άρθ. 11 (Προσαρμοσμένο)

Άρθρο 17

Μπορεί να χορηγείται απαλλαγή από τον ειδικό φόρο καταν άλωσης ή να επιστρέφεται ο τυχόν καταβληθείς για:

α) τα μετουσιωμένα επεξεργασμένα καπνά που προορίζονται να χρησιμοποιηθούν στη βιομηχανία ή στην καλλιέργεια δενδροκηπευτικών·

β) τα Ö βιομηχανοποιημένα Õ καπνά που καταστρέφονται υπό την εποπτεία της αρμόδιας αρχής·

γ) τα Ö βιομηχανοποιημένα Õ καπνά που προορίζονται αποκλειστικά για επιστημονικές δοκιμές και για έλεγχο ποιότητας προϊόντων·

δ) τα Ö βιομηχανοποιημένα Õ καπνά που χρησιμοποιούνται εκ νέου από τον παραγωγό.

Τα κράτη μέλη καθορίζουν τις προϋποθέσεις και τις διατυπώσεις στις οποίες υπόκεινται οι εν λόγω απαλλαγές ή επιστροφές.

ê 95/59/ΕΚ

Κεφάλαιο 6 Τελικές διατάξεις

ê 92/80/ΕΟΚ Άρθ. 5 παρ. 12002/10/ΕΚ Αρθ. 1 παρ. 1 παρ. 5

Άρθρο 18

1. Η χρησιμοποιούμενη για τον καθορισμό των ποσών του συνολικού ελαχίστου ειδικού φόρου κατανάλωσης και των ειδικών φόρων κατανάλωσης ισοτιμία του ευρώ έναντι των εθνικών νομισμάτων καθορίζεται μία φορά το χρόνο. Εφαρμόζονται οι ισοτιμίες της πρώτης εργάσιμης ημέρας του Οκτωβρίου όπως έχουν δημοσιευθεί στην Επίσημη Εφημερίδα της Ευρωπαϊκής Ένωσης , οι δε ούτως οριζόμενοι συντελεστές ισχύουν από την 1η Ιανουαρίου του επόμενου ημερολογιακού έτους.

ê 2002/10/ΕΚ Αρθ. 1, σημ. 1

2. Κατά παρέκκλιση από την παράγραφο 1, στα κράτη που δεν έχουν υιοθετήσει το ευρώ επιτρέπεται να εφαρμόζουν την αξία του ευρώ σε εθνικό νόμισμα την πρώτη εργάσιμη ημέρα του Οκτωβρίου 2000 για τη μετατροπή του ποσού των 101 ευρώ που αναφέρεται στο άρθρο 9, παράγραφος 2.

Η παρούσα παρέκκλιση πρέπει να επανεξεταστεί στην προσεχή έκθεση την οποία θα υποβάλει η Επιτροπή σύμφωνα με το άρθρο 19.

ê 92/80/ΕΟΚ Άρθ. 5 παρ. 2

3. Κατά την ετήσια αναπροσαρμογή που προβλέπεται στην παράγραφο 1, τα κράτη μέλη έχουν την ευχέρεια να διατηρήσουν τους ισχύοντες ειδικούς φόρους κατανάλωσης εφόσον η μετατροπή του ποσού του φόρου, εκφρασμένου σε ευρώ, καταλήγει σε αύξηση του ειδικού φόρου κατανάλωσης, εκφρασμένου σε εθνικό νόμισμα, χαμηλότερη του 5 % ή χαμηλότερη των 5 ευρώ, ανάλογα με το ποιο από τα δύο ποσά είναι το χαμηλότερο.

ê 2002/10/ΕΚ Αρθ. 1, σημ. 22002/10/EK Αρθ. 2, σημ. 2 (Προσαρμοσμένο)

Άρθρο 19

Ανά τετραετία, η Επιτροπή υποβάλλει στο Συμβούλιο έκθεση και, ενδεχομένως, πρόταση σχετικά με τους Ö καθοριζόμενους με την παρούσα οδηγία Õ συντελεστές των ειδικών φόρων κατανάλωσης και τη διάρθρωση των ειδικών φόρων κατανάλωσης, όπως καθορίζονται στο άρθρο 11.

Το Συμβούλιο εξετάζει την έκθεση και την πρόταση αυτή και, αποφασίζοντας με ομοφωνία, αφού ζητήσει τη γνώμη του Ευρωπαϊκού Κοινοβουλίου, θεσπίζει τα αναγκαία μέτρα.

Στην έκθεση της Επιτροπής και κατά την εξέταση του θέματος από το Συμβούλιο, λαμβάνονται υπόψη η ορθή λειτουργία της εσωτερικής αγοράς, τα πραγματικά επίπεδα Ö και οι συντελεστές Õ του ειδικού φόρου κατανάλωσης του άρθρου 11 που υπολογίζονται σε συνάρτηση αποκλειστικά με τον πληθωρισμό, καθώς και οι ευρύτεροι στόχοι της συνθήκης.

ê 95/59/ΕΚ Άρθ. 17

Άρθρο 20

Όταν καθίσταται αναγκαίο, το Συμβούλιο θεσπίζει προτάσει της Επιτροπής τις διατάξεις εφαρμογής της παρούσας οδηγίας.

ê 92/79/ΕΟΚ Άρθ. 5 (Προσαρμοσμένο)92/80/ΕΟΚ Άρθ. 6(Προσαρμοσμένο)95/59/ΕΚ Άρθ. 18

Άρθρο 21

Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που καλύπτεται από την παρούσα οδηγία.

ê 95/59/ΕΚ Άρθ. 19

Άρθρο 22

Η οδηγία 92/79/ΕΟΚ, η οδηγία 92/80/ΕΟΚ και η οδηγία 95/59/ΕΚ, όπως τροποποιήθηκαν με τις οδηγίες που παρατίθενται στο Παράρτημα Ι, Μέρος Α, καταργούνται, με την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο Παράρτημα Ι, Μέρος B.

Οι αναφορές στις καταργούμενες οδηγίες θεωρούνται ότι γίνονται στην παρούσα οδηγία και διαβάζονται σύμφωνα με τον πίνακα αντιστοιχίας που εμφαίνεται στο Παράρτημα ΙΙ.

ê 95/59/ΕΚ Άρθ. 20

Άρθρο 23

Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα της Ευρωπαϊκής Ένωσης .

ê 92/79/ΕΟΚ Άρθ. 692/80/ΕΟΚ Άρθ. 795/59/ΕΚ Άρθ. 21

Άρθρο 24

Η παρούσα οδηγία απευθύνεται στα κράτη μέλη.

Βρυξέλλες, […]

Για το Συμβούλιο

Ο Πρόεδρος

[…]

é

ΠΑΡΑΡΤΗΜΑ Ι

Μέρος Α

Καταργούμενες οδηγίες με κατάλογο των διαδοχικών τους τροποποιήσεων (που αναφέρονται στο άρθρο 22)

Οδηγία 92/79/EΟΚ του Συμβουλίου | (ΕΕ L 316 της 31.10.1992, σ. 8) |

Οδηγία 1999/81/EΚ του Συμβουλίου | (ΕΕ L 211 της 11.8.1999, σ. 47) |

Οδηγία 2002/10/EΚ του Συμβουλίου | (ΕΕ L 46 της 16.2.2002, σ. 26) |

Οδηγία 2003/117/EΚ του Συμβουλίου | (ΕΕ L 333 της 20.12.2003, σ. 49) |

Πράξη Προσχώρησης του 2003 |

Οδηγία 92/80/EΟΚ του Συμβουλίου | (ΕΕ L 316 της 31.10.1992, σ. 10) |

Οδηγία 1999/81/EΚ του Συμβουλίου | (ΕΕ L 211 της 11.8.1999, σ. 47) |

Οδηγία 2002/10/EΚ του Συμβουλίου | (ΕΕ L 46 της 16.2.2002, σ. 26) |

Οδηγία 2003/117/EΚ του Συμβουλίου | (ΕΕ L 333 της 20.12.2003, σ. 49) |

Πράξη Προσχώρησης του 2003 |

Οδηγία 95/59/EΚ του Συμβουλίου | (ΕΕ L 291 της 6.12.1995, σ. 40) |

Οδηγία 1999/81/EΚ του Συμβουλίου | (ΕΕ L 211 της 11.8.1999, σ. 47) |

Οδηγία 2002/10/EΚ του Συμβουλίου | (ΕΕ L 46 της 16.2.2002, σ. 26) |

Μέρος B

Κατάλογος ημερομηνιών ενσωμάτωσης στο εθνικό δίκαιο και εφαρμογής (που αναφέρονται στο άρθρο 22)

Οδηγία | Λήξη προθεσμίας ενσωμάτωσης | Ημερομηνία εφαρμογής |

92/79/EΟΚ | 31η Δεκεμβρίου 1992 | - |

92/80/EΟΚ | 31η Δεκεμβρίου 1992 | - |

95/59/EΚ | - | - |

1999/81/EΚ | 1η Ιανουαρίου 1999 | 1η Ιανουαρίου 1999 |

2002/10/EΚ | 1η Ιουλίου 2002[11] | - |

2003/117/EΚ | 1η Ιανουαρίου 2004 | - |

_____________

ΠΑΡΑΡΤΗΜΑ ΙΙ

Πίνακας αντιστοιχίας

Οδηγία 92/79/EΟΚ | Οδηγία 92/80/EΟΚ | Οδηγία 95/59/EΚ | Παρούσα οδηγία |

- | - | Άρθρο 1, παράγραφος 1 και 2 | Άρθρο 1 |

- | - | Άρθρο 1, παράγραφος 3 | - |

- | Άρθρο 2 | - | - |

- | - | Άρθρο 2, παράγραφος 1, εισαγωγική πρόταση | Άρθρο 2, παράγραφος 1, εισαγωγική πρόταση |

- | - | Άρθρο 2, παράγραφος 1, στοιχεία α) και β) | Άρθρο 2, παράγραφος 1, στοιχείο α) και β) |

- | - | Άρθρο 2, παράγραφος 1, στοιχείο γ), πρώτη περίπτωση | Άρθρο 2, παράγραφος 1, στοιχείο γ), σημείο i) |

- | - | Άρθρο 2, παράγραφος 1, στοιχείο γ), δεύτερη περίπτωση | Άρθρο 2, παράγραφος 1, στοιχείο γ), σημείο ii) |

- | - | Άρθρο 2, παράγραφος 1, τελική διατύπωση | - |

- | - | Άρθρο 2, παράγραφος 2 | - |

- | - | Άρθρο 7, παράγραφος 2 | Άρθρο 2, παράγραφος 2 |

- | - | Άρθρο 2, παράγραφος 3 | Άρθρο 2, παράγραφος 3 |

- | - | Άρθρο 4, παράγραφος 1, πρώτο εδάφιο | Άρθρο 3, παράγραφος 1 |

- | - | Άρθρο 4, παράγραφος 1 δεύτερο εδάφιο | - |

- | - | Άρθρο 4, παράγραφος 2 | Άρθρο 3, παράγραφος 2 |

- | - | Άρθρο 3, εισαγωγική φράση | Άρθρο 4, παράγραφος 1, εισαγωγική φράση |

- | - | Άρθρο 3, σημείο 1 | Άρθρο 4, παράγραφος 1 στοιχείο α) |

- | - | Άρθρο 3, σημείο 2 | Άρθρο 4, παράγραφος 1 στοιχείο β) |

- | - | Άρθρο 3, σημείο 3 | Άρθρο 4, παράγραφος 1 στοιχείο γ) |

- | - | Άρθρο 3, σημείο 4 | Άρθρο 4, παράγραφος 1 στοιχείο δ) |

- | - | Άρθρο 7, παράγραφος 1, εισαγωγική φράση | Άρθρο 4, παράγραφος 2, εισαγωγική φράση |

- | - | Άρθρο 7, παράγραφος 1, πρώτη περίπτωση | Άρθρο 4, παράγραφος 2, στοιχείο α) |

- | - | Άρθρο 7, παράγραφος 1, δεύτερη περίπτωση | Άρθρο 4, παράγραφος 2, στοιχείο β) |

- | - | Άρθρο 7, παράγραφος 1, τρίτη περίπτωση | Άρθρο 4, παράγραφος 2, στοιχείο γ) |

- | - | Άρθρο 5, εισαγωγική φράση | Άρθρο 5, παράγραφος 1, εισαγωγική φράση |

- | - | Άρθρο 5, σημείο 1 | Άρθρο 5, παράγραφος 1 στοιχείο α) |

- | - | Άρθρο 5, σημείο 2 | Άρθρο 5, παράγραφος 1, στοιχείο β) |

- | - | Άρθρο 6, πρώτο εδάφιο | Άρθρο 5, παράγραφος 2, πρώτο εδάφιο |

- | - | Άρθρο 6, δεύτερο εδάφιο | Άρθρο 5, παράγραφος 2, δεύτερο εδάφιο |

- | - | Άρθρο 9, παράγραφος 1 πρώτο εδάφιο | Άρθρο 6 |

Άρθρο 1 | - | - | Άρθρο 7 |

- | - | Άρθρο 8, παράγραφος 1 | Άρθρο 8, παράγραφος 1, πρώτο εδάφιο |

- | - | Άρθρο 16, παράγραφος 4 | Άρθρο 8, παράγραφος 1, δεύτερο εδάφιο |

- | - | Άρθρο 8, παράγραφος 2 και 3 | Άρθρο 8, παράγραφος 2 και 3 |

- | - | Άρθρο 8, παράγραφος 4 | - |

Άρθρο 2 παράγραφος 1, πρώτο μέρος της πρώτης πρότασης | - | - | Άρθρο 9, παράγραφος 1 πρώτο εδάφιο |

Άρθρο 2, παράγραφος 1, δεύτερο μέρος της πρώτης πρότασης | - | - | Άρθρο 9, παράγραφος 1, δεύτερο εδάφιο |

Άρθρο 2, παράγραφος 1, δεύτερη πρόταση | - | - |

Άρθρο 2, παράγραφος 2, πρώτη πρόταση | - | - | Άρθρο 9, παράγραφος 2 |

Άρθρο 2, παράγραφος 2, δεύτερη πρόταση | - | - | - |

Άρθρο 2, παράγραφος 3 | - | - | Άρθρο 9, παράγραφος 3 |

Άρθρο 2, παράγραφος 4 | - | - | - |

Άρθρο 2α | - | - | Άρθρο 10 |

- | - | Άρθρο 16, παράγραφοι 1 και 2 | Άρθρο 11, παράγραφοι 1 και 2 |

- | - | Άρθρο 16, παράγραφος 2α | Άρθρο 11, παράγραφος 3 |

- | - | Άρθρο 16, παράγραφος 3 | Άρθρο 11, παράγραφος 4 |

- | - | Άρθρο 16, παράγραφος 5 | Άρθρο 11, παράγραφος 5 |

Άρθρο 3, παράγραφος 1 | - | - | - |

Άρθρο 3, παράγραφος 2 | - | - | Άρθρο 12, παράγραφος 1 |

Άρθρο 3, παράγραφος 3 | - | - | - |

Άρθρο 3, παράγραφος 4 | - | - | Άρθρο 12, παράγραφος 2 |

- | Άρθρο 1 | - | Άρθρο 13 |

- | Άρθρο 3, παράγραφος 1, πρώτο και δεύτερο εδάφιο | - | Άρθρο 14, παράγραφος 1 |

- | Άρθρο 3, παράγραφος 1, τρίτο εδάφιο, εισαγωγική πρόταση | - | Άρθρο 14, παράγραφος 2, εισαγωγική πρόταση |

- | Άρθρο 3, παράγραφος 1, τρίτο εδάφιο, πρώτη, δεύτερη και τρίτη περίπτωση | - | - |

- | Άρθρο 3, παράγραφος 1 τέταρτο και πέμπτο εδάφιο | - | - |

- | Άρθρο 3, παράγραφος 1, έκτο εδάφιο, εισαγωγική φράση | - | - |

- | Άρθρο 3, παράγραφος 1 έκτο εδάφιο στοιχεία α), β) και γ) | - | Άρθρο 14, παράγραφος 2, στοιχεία α), β) και γ) |

- | Άρθρο 3, παράγραφος 1, έβδομο εδάφιο | - | - |

- | Άρθρο 3, παράγραφος 2 | - | Άρθρο 14, παράγραφος 3 |

- | Άρθρο 3, παράγραφος 3 | - | - |

- | Άρθρο 3, παράγραφος 4 | - | Άρθρο 14, παράγραφος 4 |

- | - | Άρθρο 9, παράγραφος 1, δεύτερο εδάφιο | Άρθρο 15, παράγραφος 1, πρώτο εδάφιο |

- | - | Άρθρο 9, παράγραφος 1, τρίτο εδάφιο | Άρθρο 15, παράγραφος 1, δεύτερο εδάφιο |

- | - | Άρθρο 9, παράγραφος 2, πρώτη πρόταση | Άρθρο 15, παράγραφος 2, πρώτο εδάφιο |

- | - | Άρθρο 9, παράγραφος 2, δεύτερη πρόταση | Άρθρο 15, παράγραφος 2, δεύτερο εδάφιο |

- | - | Άρθρο 10 | Άρθρο 16 |

- | - | Άρθρο 11 | Άρθρο 17 |

- | - | Άρθρο 12 | - |

- | - | Άρθρο 13 | - |

- | - | Άρθρο 14 | - |

- | - | Άρθρο 15 | - |

Άρθρο 2, παράγραφος 5 | Άρθρο 5, παράγραφος 1 | - | Άρθρο 18, παράγραφος 1 |

Άρθρο 2, παράγραφος 6, πρώτη πρόταση | - | - | Άρθρο 18, παράγραφος 2, πρώτο εδάφιο |

Άρθρο 2, παράγραφος 6, δεύτερη πρόταση | - | - | Άρθρο 18, παράγραφος 2, δεύτερο εδάφιο |

- | Άρθρο 5, παράγραφος 2 | - | Άρθρο 18, παράγραφος 3 |

Άρθρο 4, πρώτη πρόταση | Άρθρο 4, πρώτη πρόταση | - | Άρθρο 19, πρώτο εδάφιο |

Άρθρο 4, δεύτερη | Άρθρο 4, δεύτερη πρόταση | - | Άρθρο 19, δεύτερο εδάφιο |

Άρθρο 4, τρίτη | Άρθρο 4, τρίτη πρόταση | - | Άρθρο 19, τρίτο εδάφιο |

- | - | Άρθρο 17 | Άρθρο 20 |

Άρθρο 5, παράγραφος 1 | Άρθρο 6, παράγραφος 1 | - | - |

Άρθρο 5, παράγραφος 2 | Άρθρο 6, παράγραφος 2 | Άρθρο 18 | Άρθρο 21 |

- | - | Άρθρο 19, παράγραφος 1 | Άρθρο 22, πρώτο εδάφιο |

- | - | Άρθρο 19, παράγραφος 2 | Άρθρο 22, δεύτερο εδάφιο |

- | - | Άρθρο 20 | Άρθρο 23 |

Άρθρο 6 | Άρθρο 7 | Άρθρο 21 | Άρθρο 24 |

- | - | Παράρτημα I | - |

- | - | Παράρτημα II | - |

- | - | - | Παράρτημα I |

- | - | - | Παράρτημα II |

____________

[1] COM(87) 868 PV.

[2] Βλ. Παράρτημα 3 του Τμήματος Α των εν λόγω συμπερασμάτων.

[3] Πραγματοποιήθηκε σύμφωνα με την ανακοίνωση της Επιτροπής στο Ευρωπαϊκό Κοινοβούλιο και στο Συμβούλιο - Κωδικοποίηση του κοινοτικού κεκτημένου, COM(2001) 645 τελικό.

[4] Βλ. Παράρτημα Ι, Μέρος Α, της παρούσας πρότασης.

[5] ΕΕ C [...] της [...], σ. [...].

[6] ΕΕ C [...] της [...], σ. [...].

[7] ΕΕ L 316 της 31.10.1992, σ. 8. Οδηγία όπως τροποποιήθηκε τελευταία με την οδηγία 2003/117/ΕΚ του (ΕΕ L 333 της 20.12.2003, σ. 49).

[8] ΕΕ L 316 της 31.10.1992, σ. 10. Οδηγία όπως τροποποιήθηκε τελευταία με την οδηγία 2003/117/ΕΚ.

[9] ΕΕ L 291 της 6.12.1995, σ. 40. Οδηγία όπως τροποποιήθηκε τελευταία με την οδηγία 2002/10/ΕΚ του (ΕΕ L 46 της 16.2.2002, σ. 26).

[10] Βλ. Παράρτημα Ι, Μέρος Α.

[11] Κατά παρέκκλιση από την ημερομηνία που ορίζεται στο άρθρο 4 παράγραφος 1 της οδηγίας 2002/10/ΕΚ:

α) η Ομοσπονδιακή Δημοκρατία της Γερμανίας εξουσιοδοτείται να θέσει σε ισχύ τις διατάξεις που απαιτούνται για να συμμορφωθεί με το άρθρο 3, σημείο 1 της οδηγίας 2002/10/ΕΚ το αργότερο την 1η Ιανουαρίου 2008·

β) το Βασίλειο της Ισπανίας και η Ελληνική Δημοκρατία εξουσιοδοτούνται να θέσουν σε ισχύ τις διατάξεις που απαιτούνται προκειμένου να συμμορφωθούν με το άρθρο 1, σημείο 1 της οδηγίας 2002/10/ΕΚ (σε σχέση με το άρθρο 2 παράγραφος 1, δεύτερη φράση της οδηγίας 92/79/ΕΟΚ), το αργότερο την 1η Ιανουαρίου 2008.